שדולת ירושלים בת קיימא נפגשה השבוע עם המועמד לראשות העיר, השני

בסדרת המפגשים, אבי סלמן.

חברי השדולה העלו את הנושאים העיקריים בשאלון למועמדים ואבי התחייב להשיב

בכתב על כל השאלות . היה לו חשוב להדגיש מספר נושאים שהוא מתחייב עליהם,

אם ייבחר לראשות העיר.

* אבי יחזיר את השקיפות ויפתח שוב את הוועדות ואת מועצת העיר לציבור

הרחב.

* הוא יביא מדיניות חדשה ל"שטחים החומים" של העיר, שהם בשליטת העירייה ויתכנן

אותם בתוספת קומות לשימושים ציבוריים ובעיקר לדיור בר השגה.

* הוא מתחייב לא לנגוס בשטחים הירוקים בתוך העיר וסביב לה ורוצה להשקיע

בטיפוח שטחים פתוחים שהוזנחו בתוך העיר.

* תחבורה ציבורית – יקים מערכת שאטלים בתוך השכונות , וייזום תחבורה עילית חדשנית (באוויר).
* נקיון העיר – מעוניין להרחיב את פעילות המחזור וליצור עיר נקייה.

לשתי מטרות אלה יציע פתרונות טכנולוגיים וירבה בחינוך,בהסברה ובאכיפה.

* אגף התברואה זקוק לרה-ארגון, כדי לאפשר לו גמישות במדיניות החדשה הנדרשת.
* כמחצית השטחים הפתוחים בעיר בבעלות פרטית (שפפי"ם). מתכוון לעודד ולתמרץ חקלאות מקומית בשטחים אלה בשיתוף התושבים, כדי לשפר את איכות השטח ולתרום לכלכלה המקומית.
* רואה בקיימות נושא אסטרטגי חוצה אגפים בעירייה.

נעמי צור יו"ר שדולת ירושלים בת-קיימא

" אנו רואים חשיבות רבה בהצפת סדר יום ירוק בבחירות המקומיות הקרבות. לגבי המועמד שייבחר, נעקוב אחריו לראות באיזו מידה יקיים את הבטחותיו ".